《和答鞏提干见贺浙东总戎》
宋代·姜特立

黜陟何尝取耳边，旋栽花木学平泉。
二年窃食祠官冷，一日颁恩宝篆鲜。
閫寄暂居油幕副，朋从遥忆竹林贤。
诗筒从此长来往，应有人编唱和篇。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。